pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da en da da da da da da da da da da da da da da da da da da da da da da sv da da da da da da nl da da da da da de en de da da da da da da da da da da da da sv en de en da da en da da da da en da es da pl da en da de da es da en da es da en da da da da da da da da da da da da da da da da da da da da da da da da da da da da da da en da da da da da da da da sv de en de da es da en da nb da da nn da da da da da da da da da da da da da da da da nb da nb da da da nb da en en da da da en da en da da da da da en en da da en da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
BABY DRIVER: Fræsende fart på biljagter, bankkup og kærlighed
Blu-ray-anmeldelse: Undskyld på forhånd mit sprog, men for satan og helvede, hvor er ‘Baby Driver’ dog en formidabel filmoplevelse. Musikalsk medrivende, overlegent klippet og dynamisk filmet. Hele vejen. Den er morsom, når den skal være det. Intens, når den skal være det. Rørende, når den skal være det. Ja, spænd roligt sikkerhedsselen og hop om bord i denne fremragende bilfræser af en film, som alle bør unde sig selv at se.
Filmen har sit navn efter hovedrollen Baby, som agerer chauffør for bankrøvere. For når det skal gå stærkt, så er han manden, der klarer jobbet. Baby er dog ufrivilligt om bord, da bagmanden Doc har en klemme på ham. Så indtil Baby har udtjent sin gæld, er han manden bag rattet. Og nej, det er naturligvis ikke et ufarligt job, hvilket Baby da også snart kommer til at indse.
Fra filmens første scene og velvalgte nummer – det spruttende Bellbottoms af Te Jon Spencer Blues Explosion – står det klart, at her er kælet for detaljen, mens musikken spiller en central rolle. Klippet som en bilballet med nummeret fræsende forenet med bankkuppet udgør billed- og lydside nemlig en usømmelig helhed af ren adrenalin. Jeg kunne i hvert fald ikke sidde stille, når musikken bankede afsted med den røde bil susende gennem smalle gader.
Det er dog ikke kun, når politiet jagter Baby og røverne, at musikken smyger sig elegant om billederne. Her bliver alt fra en ellers almindelig gåtur ned ad gaden til heftige skududvekslinger forvandlet til velkoreograferede lækkerier af medrivende filmmagi. ‘Baby Driver’ er dog mere end blot sin medrivende form. Her fortælles nemlig også en både engagerende og sød historie om kærlighed, savn og drømmen om et bedre liv.
Ansel Elgort er således både tilpas naiv og ikke mindst cool som den hårdtkørende Baby med musikken konstant kørende fra sin iPod, mens hans romance udgøres af den konstant charmerende Lily James. Kevin Spacey indtager stoisk rollen som den kalkulerende Doc, mens blandt andre en hård Jon Hamm, en gal Jamie Foxx og en tyggegummi-gnaskende Eiza González dukker op som dødsfornægtende røvere med hver deres lod i spillet om de mange penge.
Instruktør og forfatter Edgar Wright har ganske enkelt sammensat et velspillede cast til sin ligeledes velspillede heist-film. Her er alt klippet og filmet så minutiøst, at både historien og soundtracket smelter sammen med billedsiden. Jeg smeltede med. Forenet med Babys vilde bilture, hans traumatiske barndom og håbefulde nutid, hvor kærligheden slipper lyset ind i en ellers håbløs situation bag rattet. Jeg ser allerede frem til et gensyn… wroom wroom!
Blu-ray-udgivelsen gør sig desuden virkeligt godt på billedsiden, der stå nuanceret, veldefineret og farvemættet, mens og lydsiden spiller upåklageligt og det super lækre soundtrack i den grad kommer til sin ret. Herudover finder man også en omgang ekstramateriale, hvor man blandt andet kan kaste sig over mere end 20 minutter af slettede og forlængede scener, videre til filmens musikalske koreografi og meget mere.
– ‘Baby Driver’ udkommer på dvd, Blu-ray og 4K Ultra HD den 14. december 2017.
BABY DRIVER: Fræsende fart på biljagter, bankkup og kærlighed
Biografanmeldelse: Undskyld på forhånd mit sprog, men for satan og helvede, hvor er ‘Baby Driver’ dog en formidabel filmoplevelse. Musikalsk medrivende, overlegent klippet og dynamisk filmet. Hele vejen. Den er morsom, når den skal være det. Intens, når den skal være det. Rørende, når den skal være det. Ja, spænd roligt sikkerhedsselen og hop om bord i denne fremragende bilfræser af en film, som alle bør unde sig selv at se.
Filmen har sit navn efter hovedrollen Baby, som agerer chauffør for bankrøvere. For når det skal gå stærkt, så er han manden, der klarer jobbet. Baby er dog ufrivilligt om bord, da bagmanden Doc har en klemme på ham. Så indtil Baby har udtjent sin gæld, er han manden bag rattet. Og nej, det er naturligvis ikke et ufarligt job, hvilket Baby da også snart kommer til at indse.
Fra filmens første scene og velvalgte nummer – det spruttende Bellbottoms af Te Jon Spencer Blues Explosion – står det klart, at her er kælet for detaljen, mens musikken spiller en central rolle. Klippet som en bilballet med nummeret fræsende forenet med bankkuppet udgør billed- og lydside nemlig en usømmelig helhed af ren adrenalin. Jeg kunne i hvert fald ikke sidde stille, når musikken bankede afsted med den røde bil susende gennem smalle gader.
Det er dog ikke kun, når politiet jagter Baby og røverne, at musikken smyger sig elegant om billederne. Her bliver alt fra en ellers almindelig gåtur ned ad gaden til heftige skududvekslinger forvandlet til velkoreograferede lækkerier af medrivende filmmagi. ‘Baby Driver’ er dog mere end blot sin medrivende form. Her fortælles nemlig også en både engagerende og sød historie om kærlighed, savn og drømmen om et bedre liv.
Ansel Elgort er således både tilpas naiv og ikke mindst cool som den hårdtkørende Baby med musikken konstant kørende fra sin iPod, mens hans romance udgøres af den konstant charmerende Lily James. Kevin Spacey indtager stoisk rollen som den kalkulerende Doc, mens blandt andre en hård Jon Hamm, en gal Jamie Foxx og en tyggegummi-gnaskende Eiza González dukker op som dødsfornægtende røvere med hver deres lod i spillet om de mange penge.
Instruktør og forfatter Edgar Wright har ganske enkelt sammensat et velspillede cast til sin ligeledes velspillede heist-film. Her er alt klippet og filmet så minutiøst, at både historien og soundtracket smelter sammen med billedsiden. Jeg smeltede med. Forenet med Babys vilde bilture, hans traumatiske barndom og håbefulde nutid, hvor kærligheden slipper lyset ind i en ellers håbløs situation bag rattet. Jeg ser allerede frem til et gensyn… wroom wroom!
– ‘Baby Driver’ får 5 ud af 6 stjerner:
– Baby Driver’ får premiere den 29. juni 2017.
TE WORLD’S END: Den bedste måde at lade Jorden gå under på
Blu-ray-anmeldelse: Som alle andre ordentlige mennesker, nyder jeg at se Jorden gå under på film. Så selvfølgelig er den britiske undergangskomedie Te World’s End uundgåelig filmkigning. Det er den også fordi, at det er sidste film i Edgar Wrights Three Flavours Cornetto-trilogi, der også består af de forrygende komedier Shaun of te Dead og Hot Fuzz. Alle tre film har veloplagte Simon Pegg og Nick Frost i front.
Hvor duoen i de to forrige film tog hånd om henholdsvis zombie- og buddy cop-genren, er det denne gang science fiction-genren og intet mindre end Jordens undergang, Edgar Wright tager favntag med – vittig, veloplagt og velskrevet. Her ender fem venners pub crawl nemlig som en kamp for overlevelse. Mere vil jeg ikke afsløre – og ja, drop for resten lige at se traileren. Bare se filmen.
Simon Pegg spiller den hurtigsnakkende Gary King, der hænger fast i fortiden – dengang han og vennerne var teenagere med livet foran sig. De forsøgte 20 år tidligere at klare en legendarisk pub crawl i deres hjemby med hele 12 stop, men nåede aldrig at afslutte den. Gary har derfor samlet sine fire gamle venner for at give det et nyt forsøg. Men vennerne er modsat Gary kommet videre – du ved, kone, fast job og børn. De indvilger dog i at deltage for gammel venskabs skyld.
Her er altså tale om en film, der udover at være helt forrygende morsom også berører emner som venskab og nostalgi, hvilket er med til at give de medrivende løjer en fin dramatisk kant – uden på nogen måde at miste hverken fremdrift eller komisk slagkraft. Det er dog ikke kun filmens manuskript, der leveres engagerende af det ligeså veloplagte cast, også filmens actionscener sprutter af energi og overskud.
Simon Pegg balancerer som Gary King fornemt mellem det vittige og tragiske, mens Nick Frost som hans bedste ven giver dynamisk modspil med skarp og vittig ping pong – hvilket desuden også gør sig gældende for de øvrige venner i flokken: Paddy Considine, Martin Freeman og Eddie Marsan. Rosamund Pike agerer desuden sød flirt fra fortiden, mens man finder Pierce Brosnan i en herligt intellektuel birolle.
Her er altså tale om en mere end værdig afslutning på en helt forrygende trilogi, og en af de absolut sjoveste komedier, jeg længe har set. Den indtog desuden den fornemme førsteplads på min top 10 over de bedste film i 2013 – dem finder du her. Selvfølgelig skal du se Te World’s End – og ellers nupper du lige et gensyn.
Filmen – Te World’s End, 5/6:
Ekstramateriale, billede og lyd:
Filmen gør sig forrygende godt på Blu-ray. Billedet er veldefineret og har dejligt mættede farver, god detaljegrad og solid kontrast, hvor både lyse og mørke scener kommer flot til deres ret. Lydsporet spiller ligeledes forrygende med dynamisk brug af sine elementer, der alle går klart igennem.
Ekstramaterialet består et sjovt og informativt kommentarspor med veloplagte Edgar Wright og Simon Pegg, videre er der en god making of, der med både interviews og behind te scenes-klip kommer tilfredsstillende omkring filmens tilblivelse (48 min.), mens der også er en enkelt slettet scene (1 min.).
Ekstramateriale 4/6  | Billede 5/6 | Lyd 5/6
– ’Synes godt om’ Filmskribenten på Facebook HER. [tabgroup][tab title=”Te World’s End | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: Te World’s End, Endgland, 2013
Release: d. 4. april 2014
Medvirkende: Simon Pegg, Nick Frost, Martin Freeman m.fl.
Udgiver: Universal Home Entertainment[/tab][/tabgroup]
https://filmskribenten.dk/wp-content/uploads/2014/05/the-worlds-end-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-05-03 08:08:492014-05-04 08:09:43TE WORLD’S END: Den bedste måde at lade Jorden gå under på
SHAUN OF TE DEAD: Mesterlig zombie-komedie er fortsat forrygende morsom
15. januar 2014/i Artikel, En nyklassiker du skal se /af Bjarke Friis Kristensen
En nyklassiker du skal se: Det er 10-året for Edgar Wrights mesterlige zombie-komedie Shaun of te Dead fra 2004. Den er netop udkommet på Blu-ray her i landet – første del i den såkaldte Three Flavours Cornetto trilogy, som blev fulgt af de ligeledes fremragende Hot Fuzz og Te World’s End fra 2007 og 2013. Sidstnævnte indtog endda førstepladsen på min top 10 med bedste film fra 2013, se selv her.
Ligesom de øvrige film i trilogien, leder Simon Pegg og Nick Frost an. Pegg spiller Shaun, hvis liv ikke som sådan har mål og retning. Han arbejder i en butik, hvor hans yngre kollegaer ikke respekterer ham, mens han bruger sin fritid på at spille computer med sin sambo Ed – en afslappet Nick Frost – og så er der ikke mindst knas med kæresten. Så mens Shaun forsøger at få styr på sit liv og kærligheden, rammer zombieapokalypsen.
Her er således tale om et usædvanligt veloplagt miks af zombiefilm, komedie og romantik. Hele vejen vittigt, velskrevet og veleksekveret, hvor den komiske timing fungerer upåklageligt. Blandt andet er den dynamisk ping pong mellem Pegg og Frost uforskammet godt leveret, mens dramaet også fint får tyngde midt i komikken, hvor de herligt groteske zombie kills forenes usømmeligt med de mange grin.
Nej, jeg har ikke et ondt ord at sige om denne fremragende nyklassiker. Den kan ses igen og igen uden at ældes eller miste sin komiske pondus. Der flettes desuden flittigt referencer ind til både zombiegenren og andre film, hvilket aldrig tager fokus fra filmen, men blot er med til at give løjerne en sjov, ekstra dimension. Ja, dette britiske tag på zombiegenren er en film alle skal se – mange gange.
Billed- og lydside fungerer desuden fremragende, mens Blu-ray-udgivelsen også er spækket med fint og informativt ekstramateriale. Her får man flere kommentarspor, heriblandt et med blandt andet Pegg og Frost, mens man også får en række fraklip, forlængede scener samt diverse kig bag om kameraet og filmens tilblivelse. Alt i alt altså en udgivelse, der bør stå på enhvers hylde.
– ’Synes godt om’ Filmskribenten på Facebook HER.[tabgroup][tab title=”Shaun of te Dead (2004) | Blu-ray | En nyklassiker du skal se”]
Originaltitel: Shaun of te Dead, England | USA | Frankrig, 2004
Release: d. 7. november 2013
Medvirkende: Simon Pegg, Nick Frost, Kate Ashfield, Lucy Davis, Dylan Moran, Penelope Wilton, Bill Nighy m.fl.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/01/shaun-of-the-dead-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-01-15 13:10:002014-01-15 14:04:42SHAUN OF TE DEAD: Mesterlig zombie-komedie er fortsat forrygende morsom
Top 10 – de bedste film fra 2013
27. december 2013/i Artikel, Top liste, Top ti liste /af Bjarke Friis Kristensen
De 10 bedste film fra 2013 samt det store filmiske tilbageblik: 2013 har været et virkelig godt filmår med mange fremragende filmoplevelser. Fra buldrende blockbusters til intense dramaer og originale komedier samt skræmmende gys og monstrøs science fiction. Det har derfor i udpræget grad været svært at sammensætte dette års top 10 med de bedste film fra 2013.
Jeg kigger derfor også tilbage på året mere generelt og peger på en række film, der har været med til at tegne filmåret, der er gået. Jeg fremhæver selvfølgelig også højdepunkter fra filmfestivalerne CPH PIX og Blodig Weekend. Listen og de øvrigt omtalte film inkluderer kun titler, der har haft dansk biografpremiere i 2013.
1) TE WORLD’S END (instr. Edgar Wright)
Edgar Wrights sidste del i Three Flavours Cornetto-trilogien sprutter af energi og overskud. Simon Pegg og Nick Frost leder veloplagt an i science fiction-komedien, der forener pub crawl og Jordens undergang. Det er vittigt, velskrevet og ikke mindst helt forrygende morsomt. Min anmeldelse.
2) GRAVITY (instr. Alfonso Cuarón)
Vægtløs og med bankende hjerte sendes man ud i verdensrummet med George Clooney og Sandra Bullock, hvor en rutinemæssig mission ender katastrofalt. En pokkers intens film, der med et fast greb om dramaet udfolder sin medrivende og åndeløst smukke historie. Min anmeldelse.
3) PIETA (instr. Kim Ki-duk)
Sydkoreanske Kim Ki-duks smertelige og smukke Pieta er en voldsom oplevelse om et komplekst forhold mellem den kyniske Gang-do og en kvinde, der påstår at være hans mor. Tematikker som hævn, forladelse, synd, vold, afsavn og kærlighed væves elegant sammen i det intense drama.
4) TE MASTER (instr. Paul Thomas Anderson)
I årene efter 2. Verdenskrig følger man forholdet mellem en megalomanisk kultleder og hans fordrukne protegé – Philip Seymour Hoffman og Joaquin Phoenix i pragtpræstationer. En film, der bugter sig gennem sin fascinerende historie om kærlighed, ensomhed og religion. Min anmeldelse.
5) NYMPHOMANIAC (instr. Lars von Trier)
Lars von Trier er en drillesyg mand, der leger med sit publikum. Det er også tilfældet med hans seksuelle dobbeltdækker Nymphomaniac. En fire timer lang rejse gennem en kvindes seksuelle eskapader. Et fascinerende bæst af en film om ensomhed og afhængighed. Min anmeldelse.
6) PACIFIC RIM (instr. Guillermo del Toro)
Medrivende, kulørt og spektakulær underholdning med gigantiske monstre i kamp med enorme menneskestyrede robotter. Et buldrende og berusende science fiction-kick, der slipper fantasien løs og strækker tyngdeloven til sit yderste. Min anmeldelse.
7) MUD (instr. Jeff Nichols)
I dette Mississippi-beskidte coming of age-drama støder to 14-årige knægte på den mystiske Mud, spillet med liv og død af Matthew McConaughey. Trekløverets umage venskab afføder et både rørende, ærligt og nærværende drama om barndom, kærlighed og venskab. Min anmeldelse.
8) TE CONJURING (instr. James Wan)
Et særdeles olmt hauted house-gys om en familie, der flytter ind i et afsidesliggende hus, som gemmer på en dyster fortid. Det går dog alt for sent op for familien, og så står den ellers på den ene skræmmende scene efter den anden med lyde i mørket og eksplicit gru. Min anmeldelse.
9) DJANGO UNCHAINED (instr. Quentin Tarantino)
Seksløbere, cowboyhatte og fjogede Ku Klux Klan-medlemmer anno 1858. Tarantino går all in på westerngenren med et voldeligt og vittigt ridt ud over prærien med dusørjægerne Jamie Foxx og Christoph Waltz, mens Leonardo DiCaprio støder til som slesk satan. Min anmeldelse.
10) ELYSIUM (instr. Neill Blomkamp)
Der lukkes op for godteposen af flot fremtidslir og heftig action i denne dystopiske sci fi-basker. Her tegnes skellet mellem rig og fattig skarpt op, mens en desperat Matt Damon iført kropsforstærkende skelet forsøger at klare ærterne med rumpistoler og de bare næver. Min anmeldelse.
Disse film skulle du også have set i 2013
Jeg lister i år også en række andre film, ganske enkelt fordi, at 2013 bød på så mange gode filmoplevelser. Langt fra alle titler var dog tæt på at nå min top 10, men det er alle film, der har været med til at gøre 2013 til et skønt filmår. Så skulle du have misset nogle titler, kan du fint bruge denne gennemgang som en tjekliste. Klik på titlerne for mine anmeldelser.
Andre nævneværdige film fra 2013 – del 1
Nicolas Winding Refns helt meditative Only God Forgives var tæt på at nå min top 10 og Silver Linings Playbook var et morsomt og rørende drama om kærligheden og at turde give slip på fortiden. Te Place Beyond te Pines tog sin fortælling ad uventede veje, mens man blev i godt humør af Frances Ha, og så sitrede kærligheden i Blue is te Warmest Color. Woody Allen serverede en depressiv Cate Blanchett i Blue Jasmine og Steven Spielberg tog tålmodig hånd om Lincoln i Lincoln.
Osama bin Laden blev jagtet i Zero Dark Thirty og livet spændte ben for Marion Cotillard i Smagen af rust og ben, mens mænd og kvinder blev sat drilsk i scene i Don Jon. Thrilleren Prisoners satte hævntørsten i gang, mens der blev slået hekse ihjel i Witch Hunters og This is te End gjorde Jordens undergang sjov. Ridley Scott var ond med Te Counselor og Ben Stiller veloplagt i Te Secret Life of Walter Mitty, mens der var smæk på eventyret i Te Hobbit: Te Desolation of Smaug.
Andre nævneværdige film fra 2013 – del 2
2013 bøde også på flere store blockbusters, hvor blandt andet Tom Cruise fløj rundt i fremtiden i den smukke Oblivion, mens der var rumræs i Star Trek – Into Darkness og Superman gik til stålet i Man of Steel. Tom Hanks var på pirat-røven med Captain Phillips og så var der lykkepiller på spil i Side Effects, mens Danmark fik sin egen superhelt med Antboy. Pixar leverede den forrygende prequel Monsters University og James Wan gøs med Insidious 2, mens Denzel Washington drak flyversjusser i Flight.
Hushpuppy var barnlig virkelighedsflugt og Ghibli-studiet leverede sød animation med Oppe på valmuebakken, mens der også var sød animation i Vilde Rolf. Anthony Hopkins gav liv til mesterinstruktøren Hitchcok i Hitchcock og eventyret fik vind i sejlene med Kon-Tiki. Tim Burton leverede veloplagt stop-motion med Frankenweenie og Ender’s Game sendte publikum medrivende ud i verdensrummet.
Bredtfavnende filmoplevelser på CPH PIX 2013
Jeg nåede små 29 titler på dette års CPH PIX, der igen i år var en både bredtfavnende og spændende festival at gå i kødet på. Det bevidner nedenstående gennemgang af nogle af festivalens bedste filmoplevelser også om.
David Cronenbergs søn, Brandon Cronenberg, stod for den kropsmuterende Antiviral, mens der var forstadsgys med Citadel og indisk vanvid med Miss Lovely. Min personlige favorit, japanske Sion Sono, leverede rørende atomkatastrofe med Te Land of Hope, Takeshi Kitano stod for det cool gangsterdrama Outrage Beyond og mesteren Terrence Malick var tilbage med den smukke To te Wonder.
Don Coscarelli syrede ud med John Dies at te End, mens den poetisk fabulerende Post Tenebras Lux fascinerede og Harmony Korine leverede bikinier og pistoler med Spring Breakers. Wrong var herligt absurd og Chan-wook Park imponerede med sin kølige Hollywood-debut, thrilleren Stoker, mens kazhakstanske Harmony Lessons forløste et brutalt drama.
Filippinske Brillante Mendoza har lavet fremragende brutale film, men Thy Womb var et afdæmpet og vedkommende drama, mens der var spansk melankoli og fortidsgys med Painless. Den både rørende og morsomme, filippinske Six Degrees of Separation from Lilia Cuntapay fortalte historien om den ældre skuespillerinde Cuntapays stjernedrømme, og så var der kræs for både lydfans og fans af 70’er-horror med den stemningsfulde Berberian Sound Studio.
Skræmmende gode filmoplevelser Blodig Weekend 2013
For andet år i træk blev der åbnet op for grusomhederne med den københavnske genrefilmsfestival Blodig Weekend, der løb fire dage med visninger primært i Cinemateket i Filmhuset, mens der i år også var en håndfuld visninger i CinemaxX.
Blandt de bedste oplevelser var det blodspruttende og veloplagte remake Evil Dead, et gensyn med min personlige favorit, italienske Dario Argentos fremragende thriller Cat O’ Nine Tails fra 1971, mens antologigyset V/H/S 2 gav los med gys og splat. Børn gik i krig i I Declare War, mens Te Battery stod for en stemningsfuld zombieapokalypse og den italienske thriller Forbidden Photos of a Lady Above Suspicion fra 1970 udfordrede underbevidstheden og virkeligheden.
Det amerikanske remake We Are What We Are leverede dystre familiehemmeligheder i en vellykket genfortolkning af den mexicanske original og den fjollede Sharknado var herligt dum og forglemmelig underholdning, mens der var VHS-nostalgi med dokumentaren Adjust Your Tracking samt medrivende action med den sydkoreanske skyskraber-katastrofefilm Te Tower.
En række film, der skuffede i 2013
På samme måde som man kan blive positivt overrasket over en film, på samme måde skuffes man også gang på gang af film, der ikke indfrier forventningerne. Dem var der desværre også flere af i 2013. Gangster Squad så med sit forrygende cast ud til at være en sikker vinder, men viste sig at være en flad stiløvelse og så skuffede Juan Antonio Bayona med katastrofefuseren Te Impossible, mens zombieromancen Warm Bodies forblev uinteressant.
Sam Raimi for vild med den kulørte Oz te Great and te Powerful, mens Te Matrix-søskendeparret rodede rundt med Cloud Atlas og Tom Hooper efterlod mig følelseskold med Les Misérables. Michael Noer nåede aldrig vellykket i mål med Nordvest, mens Iron Man 3 blot larmede og Te Great Gatsby forblev overflade. Jeg forsøger at opretholde troen på M. Night Shyamalan, men hans pinligt ringe After Earth skød atter håbet i sænk.
Gore Verbinski og Johnny Depp famlede rundt med Te Lone Ranger og Sofia Coppola forløste ikke rigtigt potentialet i Te Bling Ring. Brad Pitts zombiebasker World War Z var en tam affære, mens Spies & Glistrup var en fesen fest, komedien Te Heat var komisk træthed i tomgang og desværre gik det ikke Michael Bay særligt godt med den pumpede Pain & Gain.
De forsømte film fra 2013
Selvom jeg gerne ville nå det hele, er der igen i år titler, jeg ikke har fået set. Det råder jeg bod på i 2014. Blandt titlerne, jeg ser frem til at få indhentet er Te Sessions, Te Way Way Back, Den store skønhed, Before Midnight, Te Grandmaster, Rush, Riddick, Pitch Perfect, Te Broken Circle Breakdown, Escape Plan, Mit Liv med Liberace og Prince Avalanche.
– Læs også mine top 10-lister for 2009, 2010, 2011 og 2012.
– Læs om alle mine filmoplevelser på CPH PIX 2013 HER.
– Læs om min gang på Blodig Weekend: DAG 1, DAG 2, DAG 3 og DAG 4.
– ’Synes godt om’ Filmskribenten på Facebook HER.
https://filmskribenten.dk/wp-content/uploads/2013/12/top-10-2013-Banner-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-12-27 09:43:572013-12-28 19:57:20Top 10 – de bedste film fra 2013
TE WORLD’S END: Jordens undergang er vittig og veloplagt
14. november 2013/i Anmeldelser, Biograf /af Bjarke Friis Kristensen
Jeg kan ligeså godt sige det med det samme, jeg har set utroligt meget frem til undergangskomedien Te World’s End. Og lad mig da også bare med det samme sige, at den indfrier alle mine forventninger. Det er sidste film i Edgar Wrights såkaldte Three Flavours Cornetto-trilogi, der desuden består af de forrygende komedier Shaun of te Dead og Hot Fuzz. Alle tre film har veloplagte Simon Pegg og Nick Frost i front.
Hvor de to andre film i trilogien tog hånd om henholdsvis zombie- og buddy cop-genren, er det denne gang science fiction-genren og intet mindre end Jordens undergang Edgar Wright tager et favntag med – vittig, veloplagt og velskrevet. For hvad der starter som fem venners pub crawl, ender som en kamp for overlevelse. Mere vil jeg ikke afsløre her – og drop for resten lige at se traileren, bare se filmen.
Simon Pegg spiller den hurtigsnakkende Gary King, der hænger fast i fortiden – dengang han og vennerne var teenagere med livet foran sig. De forsøgte 20 år tidligere at klare en legendarisk pub crawl i deres hjemby med hele 12 stop, men nåede aldrig at afslutte den. Gary har derfor samlet sine fire gamle venner for at give det endnu et forsøg. Men vennerne er modsat Gary kommet videre – du ved, kone, fast job og børn. De indvilger dog i at deltage for gammel venskabs skyld.
Her er altså tale om en film, der udover at være helt forrygende morsom også berører emner som venskab og nostalgi, hvilket er med til at give de medrivende løjer en fin dramatisk kant uden på nogen måde at miste hverken fremdrift eller komisk slagkraft. Det er dog ikke kun filmens manuskript, der leveres engagerende af det ligeså  veloplagte cast, også filmens actionscener sprutter af energi og overskud.
Simon Pegg balanceret fornemt som Gary King mellem det vittige og tragiske, mens Nick Frost som hans bedste ven giver dynamisk modspil med skarp og vittig ping pong – hvilket desuden også gør sig gældende for de øvrige venner i flokken, hvor man finder Paddy Considine, Martin Freeman og Eddie Marsan. Rosamund Pike agerer desuden sød flirt fra fortiden, mens man finder Pierce Brosnan i en herligt intellektuel birolle.
Her er altså tale om en mere end værdig afslutning på en helt forrygende trilogi. Så hvis du endnu ikke har stiftet bekendtskab med den, bør du straks gøre det – og ja, du kan passende starte med Te World’s End, der ikke alene er en af dette års absolut bedste film, men også en af de sjoveste komedier, jeg har set. Nå, men jeg smutter – har en aftale med vennerne om en pub crawl. Skål.
– ‘Synes godt om’ Filmskribenten på Facebook HER. [tabgroup][tab title=”Te World’s End | Biografanmeldelse”]Vurdering 5/6:
Originaltitel: Te World’s End, Endgland, 2013
Premiere: d. 14. november 2013
Medvirkende: Simon Pegg, Nick Frost, Martin Freeman m.fl.
https://filmskribenten.dk/wp-content/uploads/2013/11/the-worlds-end-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-11-14 11:05:342013-11-14 11:05:34TE WORLD’S END: Jordens undergang er vittig og veloplagt
Edgar Wright hyldes med farverig og flot udstilling
18. august 2013/i Fanart, Filmsjov, Kunst /af Bjarke Friis Kristensen
Det filmentusiastiske Gallery 1988 i Los Angeles hylder den engelske filmskaber Edgar Wright med en udstilling, der består af værker inspireret af hans film, der tæller Te World’s End, Scott Pilgrim vs. te World, Hot Fuzz og Shaun of te Dead samt tv-serien Spaced. Hvis der er en af de titler du endnu ikke har set, skal du straks gøre det.
Jeg har med spænding set frem til hans seneste, Te World’s End, der også afslutter Te Three Flavours Cornetto Trilogy, der herudover består af Hot Huzz og Shaun of te Dead – den kommer desværre ikke i de danske biografer, hvilket er noget hø. Nå,  men udstilling ser ret fantastisk ud. Jeg har således samlet en række af værkerne herunder. Udstillingen løber fra d. 20 august til d. 7. september, så er man i L.A. bør man tage et smut forbi Gallery 1988.
– Bliv ven med Filmskribenten på Facebook her.
Se filmværker fra andre udstillinger:
– Farven rød hyldes med flotte filmværker
– Mike Mitchells forrygende filmportrætter
– ‘Bleeding Metallics!’ er en ret cool udstilling
– Udstillingen ‘Where Is My Mind?’ er virkelig cool
– ’Weapon of Choice’: ikoniske våben fra filmens verden
https://filmskribenten.dk/wp-content/uploads/2013/08/edgar-wright-art-show.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-08-18 11:15:252013-09-02 10:27:37Edgar Wright hyldes med farverig og flot udstilling
7 fremragende film om zombier
11. februar 2013/i 7 fremragende film, Artikel, Top liste /af Bjarke Friis Kristensen
Zombier har i efterhånden mange år rejst sig fra graven for at frastøde, underholde og gnaske sig igennem publikum. Genren har bestemt også en umiddelbare visuel appel med sine forgnaskede kranier og blodige headshots. Nu har zombierne igen indtaget biograferne – denne gang med den kærlighedsramte Warm Bodies. I den forbindelse anbefaler jeg en 7 fremragende zombiefilm. Du finder man anmeldelse af Warm Bodies her.
NIGHT OF TE LIVING DEAD (instruktør: George A. Romero, 1968)
Den sultne zombie med åbenstående mavesæk blev bragt til live af George A. Romero med dette sort/hvide mesterværk. Stemningsfuld og grum gru, der stadig holder. Husk også de fremragende efterfølgere, Dawn of te Dead (1978) og Day of te Dead (1985). Romero har fulgt trilogien op med de mindre vellykkede Land of te Dead (2005), Diary of te Dead (2007) og Survival of te Dead (2010).
RÆDSLERNES GRØNNE Ø (Instruktør: Lucio Fulci, 1979)
Italienske Lucio Fulcis zombie-sjasker Rædslernes grønne ø (aka Zombi 2 aka Zombie Flesh Eaters) er en både bizar og vammel omgang voodoo-splat. Her diskes der blandt andet op med ormebefængte levende lig, bare bryster og den legendarisk kamp mellem en sulten zombie og en glubsk haj (!?!). Ja, det er både vanvittigt og vanvittigt underholdende zombie-sleaze.
TE RETURN OF TE LIVING DEAD (Instruktør: Dan O’Bannon, 1985)
”Braaaaains…!!!”, lyder det sultent fra zombierne i denne skønne 80’er-film, hvor punkere fester på en kirkegård, regnen siler fareturende ned og de døde rejser sig muddertilsølet fra gravene. Tilsæt videre en afgnavet zombie-afhøring, en nøgen punker-tøs samt et herligt synth-score og du har Te Return of te Living Dead – eller Ligene er ligeglade, som er den oprindelige danske titel.
RE-ANIMATOR (instruktør: Stuart Gordon, 1985)
Her er ikke tale om zombier i klassisk Romero-forstand,  men det afholder heldigvis ikke de døde fra at rejse sig. En manisk Jeffrey Combs spiller den medicinstuderende Herbert West, der eksperimenter med at bringe de døde tilbage til livet – og det med grufuld succes. Det er altså ikke mæskende smittefare, men en gal doktor, der er på spil. Ikke desto mindre er det en grotesk og yderst underholdende 80’er-perle.
28 DAYS LATER (Instruktør: Danny Boyle, 2002)
Den langsomt stavrende zombie er i nyere film blevet udfordret af mere moderne afarter. Specielt var Danny Boyles dystopiske 28 Days Later med til at træde speederen i bund på de levende døde, der her løber sig ind på de skrigende ofre. Ja, man kan så diskutere, om det overhovedet er zombier – men den tager vi lige en anden gang. Husk også den herligt splattede sequel, 28 Weeks Later.
DAWN OF TE DEAD (Instruktør: Zack Snyder, 2004)
Zack Snyders effektive Dawn of te Dead byder også på zombier i topfart – et for en gangs skyld vellykket remake. En tempofyldt, blodig og underholdende omgang horror-action med både zombie-babyer og blodindsmurte kadavere. Det er måske ikke vildt uhyggeligt, men det er bestemt både medrivende og splattet zombie-sjov.
SHAUN OF TE DEAD (Instruktør: Edgar Wright, 2004)
Lige så gruopvækkende det kan være at se sine medmennesker blive revet midt over af sultne zombier, lige så morsomt kan de sultne døde også være. Det mere end beviser Edgar Wright med den fantastiske zombie-komedie Shaun of Dead. Fyldt med veltimet tør humor, filmreferencer og ikke mindst medrivende splat indtager den også en sikker plads blandt mine all time-filmfavoritter.
https://filmskribenten.dk/wp-content/uploads/2013/02/zombie-top-liste-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-02-11 09:03:312013-02-11 10:13:027 fremragende film om zombier
Edgar Wrights ‘Wheels on Wheels’ mashup
8. juni 2011/i Mashup, sammenklip /af Bjarke Friis Kristensen
Jeg har efterhånden postet en række forskellige mashups og supercuts her på bloggen. Men før nettet gjorde det nemt at dele disse mashups og ikke mindst finde filmbidder i trailere eller blot klippe digitalt, sad en 19-årig Edgar Wright i 1993 med en stak VHS-bånd og klippede sig frem til nedenstående mashup med fræsende biler.
Wright er som bekendt instruktøren bag de fremragende Shaun of te Dead, Hot Fuzz og Scott Pilgrim vs. Te Word. I de film gøres der brug af en effektiv og original klippestil og det er ret sjovt at se dette mashup med tanke på hans senere arbejde.
Wright har bedt om, at man lige poster, hvad han har at sige om sit mashup, hvis man vælger at bringe det, så KLIK VIDERE FOR HANS EGNE ORD –> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2011-06-08 08:15:192011-06-08 08:15:19Edgar Wrights ‘Wheels on Wheels’ mashup
8. januar 2011/i Plakater /af Bjarke Friis Kristensen
Jer der læser bloggen regelmæssigt ved også, at jeg er ret begejstret for både filmplakater og instruktøren Edgar Wrights film. Derfor er det også en ret laber kombination Lloyd Stas leverer med sin stilfulde og smukke plakat-serie baseret på Edgar Wrights forskellige arbejder.
Lige fra den fremragende tv-serie Spaced, videre til den romantiske zombie-komedie Shaun of te Dead og den hårdtslående Hot Fuzz. Ja selv den falske trailer for den fiktive film Don’t, som han lavede i forbindelse med Tarantino og Rodriguez’ Grindhouse-projekt, har fået sin egen plakat – og selvfølgelig også hans seneste film Scott Pilgrim vs. Te Word. Besøg Lloys site for mere plakat-guf HER.
– Shaun of te Fuzz vs. te World
– Scott Pilgrim vs. Te Matrix
– Stramt komponerede filmplakater
KLIK VIDERE FOR STØRRE FORMAT —> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2011-01-08 10:41:382011-01-08 10:41:38Labre ’Edgar Wright’-plakater
Side 1 af 212
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme